Osnovna škola Bogumila Tonija

Ulica Ivana Perkovca 90

10 430 Samobor

KLASA:602-02/20-35/11

URBROJ:238/27-12-01-20-1

Samobor, 30.06.2020

Temeljem članka 10. Odluke o proglašenju Zakona o udžbenicima i drugim obrazovnim materijalima za osnovnu i srednju školu (NN 116/2018, u daljnjem tekstu: Zakon) ravnatelj Osnovne škole Bogumila Tonija, Milena Kolarec, prof., donosi:

ODLUKU

o odabiru udžbenika

Članak 1.

U školi mogu biti u uporabi samo udžbenici koji se nalaze u Katalogu.

Članak 2.

Odabir udžbenika za uporabu u školi provodi se u godini u kojoj se mijena Katalog, i to samo za one predmete i razrede za koje je odobren novi udžbenik i uvršten u Katalog.

Članak 3.

Odluku o odabiru udžbenika u višim razredima osnovnih i svim razredima srednjih škola donose stručni aktivi predmeta na razini škole. U svim paralelnim razrednim odjelima viših razreda osnovne i srednje škole za jedan nastavni predmet u uporabi može biti samo jedan udžbenik.

Članak 4.

Odluku o odabiru udžbenika u razrednoj nastavi donose učitelji razredne nastave na način koji osigurava višegodišnje korištenje udžbenika unutar škole, osim u slučaju udžbenika radnog karaktera utvrđenog člankom 3. stavkom 5. Zakona.

Članak 5.

Odluke iz stavaka 3. i 4. članka 10. Zakona sadrže popis odabranih udžbenika iz Kataloga za razrede i predmete za koje je te godine odobren novi udžbenik i uvršten u Katalog, kao i eventualne izmjene u odabiru udžbenika s radnim karakterom.

Popis odabranih udžbenika u razrednoj i predmetnoj nastavi iz Kataloga za razrede i premete za koje je te godine odobren novi udžbenik i uvršten u Katalog, kao i izmjene u odabiru udžbenika radnog karaktera nalazi se u privitku ove Odluke.

Članak 6.

Odluke iz stavaka 3. i 4. članka 10. Zakona škola dostavlja Ministarstvu i objavljuje na svojim mrežnim stranicama najkasnije do 1. srpnja.

 Ravnateljica:

 Milena Kolarec,prof.